《陶隐居丹室》
宋代·许景亮

金鸾乱旧直，鹤驾脱尘氛。
真隐虽高世，嘉谋亦相君。
石坛移晓月，丹灶覆寒云。
瑟瑟松风在，时人自不闻。

作者简介：许景亮（一○五七～一一一三），字少明，温州瑞安（今属浙江）人。景衡兄。二十岁游京师，补太学生。凡三上礼部而名不登，遂卜居故乡东山，躬耕晦迹，不复进取。徽宗政和三年卒，年五十七。事见《浮沚集》卷七《许少明墓志铭》。